**Ziemeru pamatskolas**

**pašnovērtējuma ziņojums**

Alūksnes novada Ziemera pagastā

Dokumenta datums ir pēdējā pievienotā droša elektroniskā paraksta un tā laika zīmoga datums

SASKAŅOTS

Alūksnes novada pašvaldības Izglītības pārvaldes vadītāja Gunta KUPČA

Dokuments ir parakstīts ar drošu elektronisko parakstu un satur laika zīmogu

1. **Izglītības iestādes vispārīgs raksturojums**

1.1.Izglītojamo skaits un īstenotās izglītības programmas 2023./2024.māc.g.:

|  |  |  |  |  |  |
| --- | --- | --- | --- | --- | --- |
| Izglītības programmas nosaukums | Izglītības  programmas  kods | Licence | | Izglītojamo skaits, uzsākot programmas apguvi vai uzsākot 2023./2024.m.g. | Izglītojamo skaits, noslēdzot programmas apguvi vai noslēdzot 2023./2024.m.g. |
| Nr. | Licencēšanas  datums |
| Pirmsskolas izglītības programma | 01011111 | V-6290 | 21.03.2013. | 41 | 38 |
| Speciālās pirmsskolas izglītības programma izglītojamajiem ar jauktiem attīstības traucējumiem | 01015611 | V\_3483 | 03.08.2020. | 0 | 2 |
| Pamatizglītības programma | 21011111 | V\_525 | 23.07.2018. | 108 | 103 |
| Speciālās pamatizglītības programma izglītojamajiem ar mācīšanās traucējumiem | 21015611 | V\_4796 | 01.06.2021. | 8 | 14 |
| Speciālās pamatizglītības programma izglītojamajiem ar garīgās attīstības traucējumiem | 21015811 | V-6807 | 15.10.2013. | 11 | 11 |
| Speciālās pamatizglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem | 21015911 | V\_3484 | 03.08.2020. | 6 | 6 |

1.2.Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):

1.2.1.Viens no galvenajiem izglītojamo kustības iemesliem pirmsskolā saistīts ar iespēju apgūt mācību programmu dzīvesvietai tuvāk esošā izglītības iestādē. Pamatskolas izglītojamo iestādes maiņas iemesli lielākoties saistīti ar dzīvesvietas maiņu. Atsevišķos gadījumos skolēni pārnākuši uz Ziemeru pamatskolu, lai varētu mācīties mazāka lieluma klasēs. Skolēnu kustības iemesli saistīti arī ar nonākšanu jaunās audžuģimenēs.

1.2.2.Mācību gada ietvaros no Ziemeru pamatskolas atskaitīti 11 izglītojamie, uzņemti 11 izglītojamie.

1.3.Pedagogu ilgstošās vakances un atbalsta personāla nodrošinājums:

|  |  |  |  |
| --- | --- | --- | --- |
| N.p.k. | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
| 1. | Ilgstošas vakances | NAV | Pedagogu mainība nebūtiska, saistīta ar darba gaitu noslēgšanu |
| 2. | Izglītības iestādē strādājošais atbalsta personāls | 6 | Skolotājs logopēds 0,633 likmes; speciālais pedagogs 0,102 likmes; pedagogu palīgi 2 likmes |
| 3. | Izglītības pārvaldes atbalsta personāls | 3 | Speciālais pedagogs, logopēds, psihologs |

1. **Izglītības iestādes darbības pamatmērķi un prioritātes**

2.1.Izglītības iestādes **misija**: Mūsu skola – iekļaujoša skola, kurā radīti droši, attīstoši apstākļi katra bērna personīgajai izaugsmei

2.2.Izglītības iestādes **vīzija par izglītojamo**: Atbildīgs, patstāvīgs, sadarboties spējīgs skolēns. Skolēns, kurš spējīgs iekļauties dažādās vidēs.

2.3.Izglītības iestādes **vērtības cilvēkcentrētā veidā**:

Atbildība - griba un spēja uzņemties atbildību par saviem vārdiem, sava darba rezultātu, par savu rīcību un tās radītajām sekām. Līdzatbildība vienam par otru un apkārtējo vidi.

Tradīcijas - stiprinot valstiskās un ģimeniskās vērtības, kopjam un veidojam tradīcijas, kas sekmē radošumu, lepnumu un piederības sajūtu savai skolai, novadam un valstij.

Sadarbība - atvērtas, cieņpilnas attiecības un savstarpēji pozitīva un izprotoša komunikācija starp skolas darbiniekiem, izglītojamajiem, vecākiem un līdzcilvēkiem. Prasme uzklausīt, klausīties, pieņemt atšķirīgu viedokli un korekti izteikt savējo.

Dažādība - ikviens bērns ir vērtība, unikāls, ar savām īpašībām, uzskatiem, spējām un pieredzi.

2.4.2023./2024.mācību gada darba prioritātes (mērķi/uzdevumi) un sasniegtie rezultāti:

|  |  |  |
| --- | --- | --- |
| **Prioritāte** | Sasniedzamie rezultāti **kvantitatīvi** un **kvalitatīvi** | **Norāde par uzdevumu izpildi** (Sasniegts/daļēji sasniegts/ Nav sasniegts) un **komentārs** |
| **Prioritātes:**  **Mācīšanas un mācīšanās kvalitātes un efektivitātes pilnveidošana un paaugstināšana.**  **Atbalsta nodrošināšana katra izglītojamā personīgai izaugsmei.** | | |
| Uzdevums: paaugstināt izglītojamo mācību sniegumu. | a) kvalitatīvi   1. Izglītojamie mācījušies padziļināti, papildus, lai piedalītos konkursos, olimpiādēs. 2. Skolēnu pašpārvalde atbalstījusi skolasbiedrus mācību motivācijas paaugstināšanā. | Sasniegts  Izglītības iestādes vadības vērotajās 30 mācību stundās formatīvo vērtēšanu izmanto 90% pedagogu.  Optimālā līmenī mācās 22% 4.-9.klašu (programmas 21011111 un 21015611) izglītojamo.  Programmā 21015811 60% izglītojamo mācās optimālā līmenī.  Ārpusskolas konkursos, sacensībās, olimpiādēs piedalījušies 52% izglītojamo. |
| b) kvantitatīvi   1. Stundu vērojumi apliecina, ka visi pedagogi ikdienas darbā mācību procesā izmantojuši formatīvo vērtēšanu. 2. Ikdienā optimālā un augstā līmenī mācās ne mazāk kā 20% izglītojamo. 3. 50% un vairāk izglītojamo piedalījušies konkursos, olimpiādēs, sacensībās. |
| Uzdevums: pilnveidot tekstpratību | a) kvalitatīvi   1. Pedagogi pilnveidojuši zināšanas par lasīšanas stratēģijām, tekstu dažādību. 2. Skolēni uzkrājuši daudzveidīgu tekstu lasītprasmes pieredzi. 3. Visos mācību priekšmetos pieaugusi izglītojamo prasme iepazīt un izprast uzdevumu noteikumus un prasme atrast atslēgas vārdus tekstā, tādējādi pilnveidojusies tekstpratība. 4. Lai diagnosticētu lasītprasmi, veikta sākumskolas skolēnu lasītprasmes analīze. | Sasniegts  Pedagogiem noorganizētas divas nodarbības par tekstpratību.  47 skolēniem 1.-4.klases skolēnu (62%) veikta diagnosticējoša lasītprasmes analīze.  Vadības vērotajās stundās 90% pedagogu demonstrējuši lasītprasmi veicinošas metodes.  Lasīšanas analīzē diagnosticētajiem 8 skolēniem sniegts atbalsts aktivitātēs, kurās nepieciešams izmantot lasīšanu. Regulāras logopēda konsultācijas nodrošinātas 5 lasīšanas analīzē diagnosticētajiem skolēniem. |
| b) kvantitatīvi   1. Stundu vērojumi apliecina, ka vismaz 70% pedagogu izmantojuši metodes lasītprasmes pilnveidošanai, attīstībai. 2. Nodrošināts logopēds visiem lasītprasmes analīzē diagnosticētajiem bērniem, kuriem noteikta logopēda konsultācija. |
| Uzdevums: pilnveidot atbalsta sistēmu izglītojamajiem. | a) kvalitatīvi   1. Pilnveidota atbalsta personāla un starpinstitucionālā sadarbība. 2. Nodrošināta konsultāciju iespēja pie ārstiem speciālistiem. 3. Noorganizētas regulāras sadarbības tikšanās ar skolas un izglītības pārvaldes atbalsta personālu. | Sasniegts  Palielinājusies sadarbība ar Izglītības pārvaldes atbalsta speciālistiem, palīdzot risināt atsevišķu izglītojamo personīgās emocionālās problēmas, novērojot izglītojamos nodarbībās pirmsskolā un stundās pamatskolā, lai veiktu sarunas ar vecākiem par problēmu risinājumiem.  Piedāvātas ārstu speciālistu mikrologopēda, okulista, neirologa, lora, alergologa un fizioterapeita konsultācijas.  Laba sadarbība skolas atbalsta personālam ar Izglītības pārvaldes speciālistiem.  Ārstu speciālistu trīs vizītēs skolā 74% ģimeņu izmantojušas iespēju konsultēties par bērnu veselībai un attīstībai būtiskiem jautājumiem.  Piecos gadījumos radusies nepieciešamība sadarboties ar sociālo lietu pārvaldi neattaisnotu kavējumu novēršanas risinājumu meklējumos, vienā gadījumos nav sasniegts pozitīvs atrisinājums. |
| b) kvantitatīvi   1. Vismaz 50% ģimeņu izmantojušas iespēju konsultēties pie skolas nodrošinātā ārsta speciālista. 2. Visi sociālās palīdzības pieprasījuma gadījumi, kas saistīti ar neattaisnotiem stundu kavējumiem, ir pozitīvi atrisināti. |
| Uzdevums: veicināt speciālās izglītības pedagogu piesaisti un skolas pedagogu izaugsmi | a) kvalitatīvi   1. Piesaistīti pedagogi speciālās izglītības programmu nodrošināšanai. 2. Nodrošināta savstarpējā mācīšanās, apmeklējot un analizējot kolēģu vadītās stundas. 3. Noorganizēti neformāli pasākumi kolektīva saliedēšanai un psihoemocionālās vides uzlabošanai. | Sasniegts  Darbu ar speciālās izglītības skolēniem uzsākuši 4 jauni pedagogi.  4 pedagogiem (12,5%) nedaudz pārsniegta kontaktstundu attiecība pret citu pienākumu apmaksu.  81% pedagogu vērojuši un analizējuši vismaz vienu kolēģa vadītu stundu. |
| b) kvantitatīvi   1. Nodrošināts optimāls slodžu sadalījums pedagogiem (vispārējās pamatizglītības pedagogiem 65% kontaktstundu un 35 % citiem pienākumiem). 2. Katrs pedagogs vērojis un analizējis vismaz vienu kolēģa vadītu stundu, tādējādi veicināta izpratne par labas stundas kritērijiem. |
| Uzdevums: uzlabot vides pieejamību | a) kvalitatīvi  1. Nodrošināta pietiekama vides pieejamība izglītojamajiem ar speciālām vajadzībām. | Sasniegts  Ieplānotie darbi vides pieejamības nodrošināšanā izpildīti. Pārorganizējot mācību kabinetu atrašanās vietas, secināts, ka, nepieciešami papildu risinājumi pieejamības nodrošināšanai cokolstāvā un sporta zāles pieejamībai.  Izbūvēts un tiek izmantots kāpņu diagonālais pacēlājs, kas nodrošina piekļuvi personām ar kustību traucējumiem pārvietoties no 1.-3.stāvam.  Iekārtotas 3 jaunas telpas speciālās izglītības klašu mācību nodrošinājumam, pie vienas no mācību telpām nodrošināta telpa atpūtas brīžiem speciālās izglītības skolēniem.  Izremontēts skolas vestibils un garderobes, nodrošinot vides pieejamību un mūsdienīgu iekārtojumu. |
| b) kvantitatīvi   1. Izbūvēts kāpņu diagonālais pacēlājs. 2. Izremontēta garderobe un skolas vestibils. 3. Iekārtotas vairākas telpas speciālo izglītības programmu izglītojamo mācību procesa nodrošināšanai. 4. Nodrošināts, ka 90% skolas telpu ir pieejamas personām ar kustību traucējumiem. |

2.5.Informācija, kura atklāj izglītības iestādes darba prioritātes un plānotos sasniedzamos rezultātus 2024./2025. mācību gadā (kvalitatīvi un kvantitatīvi):

|  |  |
| --- | --- |
| **Prioritāte** | Sasniedzamie rezultāti kvantitatīvi un kvalitatīvi |
| **Prioritātes:**  **Mācīšanas un mācīšanās kvalitātes un efektivitātes pilnveidošana un paaugstināšana.**  **Atbalsta nodrošināšana katra izglītojamā personīgai izaugsmei.** | |
| Uzdevums:  paaugstināt izglītojamo mācību sniegumu | a) kvalitatīvi   1. Pilnveidota izglītojamo mācību sasniegumu vērtēšanas kārtība, pieaugusi atbildība par ikdienas mācību snieguma demonstrēšanu. 2. Individuālajās konsultācijās un, diferencējot darbu mācību stundās, sniegts atbalsts talantīgajiem izglītojamajiem gatavojoties konkursiem, mācību priekšmetu olimpiādēm. 3. Izstrādāta kārtība par goda zīmes „Zelta pūce” un „Sudraba pūce” piešķiršanu par augstiem un izciliem mācību sasniegumiem. 4. Nodrošinātas fakultatīvas nodarbības matemātikā, latviešu valodā. 5. Izstrādāta vienota pārbaudes darbu veidošanas kārtība. |
| b) kvantitatīvi   1. Izglītojamo zināšanu līmenis matemātikā un latviešu valodā, pārejot nākamajā izglītības posmā (beidzot 6., 9.klasi), ir identisks vai ar pozitīvu dinamiku. 2. Ikdienā optimālā līmenī un augstā līmenī mācās vairāk kā 30% izglītojamo. 3. Nav būtisku atšķirību ikdienas mācību sasniegumos ar valsts pārbaudes darbos iegūtajiem rezultātiem. |
| Uzdevums:  pilnveidot tekstpratību | a) kvalitatīvi   1. Izglītojamajiem izveidojušies lasīšanas ieradumi. 2. MSO365 vidē uzkrāta pedagogu metodisko paņēmienu pieredze tekstpratības pilnveidošanai. |
| b) kvantitatīvi   1. Diagnosticējošā darba rezultāti liecina, ka 7.-9. klašu skolēniem vērojama pozitīva dinamika izprast tekstu, kas sniegts dažādos veidos. 2. Stundu vērojumi apliecina, ka visi pedagogi mācību stundās izmanto uzdevumu nosacījumu izpratnes soļus. 3. Lasītprasmes pārbaudes rezultāti apliecina, ka 90% 1.-3.klašu izglītojamo mācību gada beigās skaidri un precīzi izlasa: 1.klasē vairāk kā 50; 2.klasē vairāk kā 90; 3.klasē vairāk kā 110 vārdus minūtē. |
| Uzdevums:  pilnveidot atbalsta sistēmu izglītojamajiem | a) kvalitatīvi   1. Pilnveidota sistēma izglītojamo speciālo vajadzību izvērtēšanai MSO365 vidē. 2. 1 reizi semestrī noorganizētas izglītojošas ārpusstundu aktivitātes speciālo izglītības programmu izglītojamajiem. 3. Pilnveidota sadarbība ar izglītības iestādēm – attīstības centriem pieredzes pilnveidošanai. |
| b) kvantitatīvi   1. Visi pedagogi darbā ar speciālo izglītības programmu izglītojamajiem izmanto individuālas, konkrētajam bērnam piemērotas atgādnes. 2. Visi pedagogi mācību stundās izmanto diferencētu un individualizētu pieeju skolēniem ar mācīšanās traucējumiem. |
| Uzdevums:  veicināt speciālās izglītības pedagogu piesaisti un skolas pedagogu izaugsmi | a) kvalitatīvi   1. Izstrādāta pedagogu profesionālās darbības kvalitātes izvērtēšanas kārtība. |
| b) kvantitatīvi  1. 100% pedagogu iepazinušies ar profesionālās darbības kvalitātes izvērtēšanas kritērijiem un noteikuši turpmākos kvalitātes attīstības pasākumus. |
| Uzdevums:  veidot pozitīvu mikroklimatu skolā | a) kvalitatīvi   1. Aktualizēti iekšējās kārtības noteikumi. 2. Uzsākta vardarbības mazināšanas programma. 3. Izveidota telpa emocionālās trauksmes mazināšanai. 4. Visu iesaistīto pušu sadarbība un pieredzes pārnese. 5. Veicināta piederības sajūta skolai un skolas tradīciju saglabāšana. |
| b) kvantitatīvi   1. Aptaujas dati liecina, ka 90% izglītojamo skolā jūtas droši un zina, kā rīkoties, ja saskāries ar vardarbību pats vai bijis tās liecinieks. 2. 70% izglītojamo un pedagogu apliecina, ka izjūt piederības sajūtu savai skolai un var saņemt nepieciešamo atbalstu. 3. 50% un vairāk vecāku iesaistījušies skolas organizētajos pasākumos (vecāku diena, tematiskās sanāksmes u.c aktivitātēs). |
| Uzdevums:  veicināt pedagogu savstarpējo sadarbību un mācīšanos vienam no otra | 1. kvalitatīvi   1. Palielinājusies pedagogu izpratne par kvalitatīva mācību procesa organizēšanu mācību stundās.  2. Izveidotas un darbojas pedagogu metodiskās grupas (1.-3.klases, STEM, Valodu, Speciālās izglītības, Kultūras un sporta jomas) izglītojamo zināšanu un prasmju kvalitātes uzlabošanai, kā arī veiksmīgas pārejas starp izglītības posmiem nodrošināšanai.  3. Pedagogi aktīvi iesaistījušies Izglītības pārvaldes metodisko apvienību darbā. |
| 1. kvantitatīvi 2. 100% un vairāk pedagogu veic savstarpēju mācību stundu/nodarbību vērošanu (vismaz 2 mācību stundas/nodarbības gadā). 3. Katrs pedagogs ir iesaistījies kādas no metodiskajām grupām darbā, metodiskās grupas ir noorganizējušas vismaz vienu pieredzes pārneses pasākumu. |
| Uzdevums:  veicināt sadarbību ar vecāku padomi, citām iestādēm un institūcijām, tostarp, izglītības iestādēm | 1. kvalitatīvi   1. Notiek regulāras vecāku padomes un skolas padomes tikšanās.  2. Stiprināta sadarbība un skolas tēls, līdzdarbojoties dažāda līmeņa aktivitāšu un projektu īstenošanā.  3. Pieredzes apmaiņa ar kolēģiem no citām izglītības iestādēm Alūksnes novadā un ārpus tā. |
| 1. kvantitatīvi   1. Vismaz 50% vecāku piedalījušies divās izglītojošās nodarbībās par bērnu audzināšanas un izglītošanas jautājumiem.  2. Īstenota vismaz puse Skolas padomes iniciēto pasākumu.  3. Skola iesaistījusies vismaz vienā starptautiskā projektā. |

**3.Kritēriju izvērtējums**

3.1.Kritērija “Administratīvā efektivitāte” stiprās puses un turpmākas attīstības vajadzības:

|  |  |
| --- | --- |
| Stiprās puses | Turpmākās attīstības vajadzības |
| Stundu saraksts un telpu noslogojums sastādīts efektīvi. Pedagogu slodžu sadalījums ir līdzsvarots. Tiek atbalstītas pedagogu iniciatīvas mācību procesa dažādošanai (mācību ekskursijas, telpu pielāgošana). Izstrādāts attīstības plāns 2023.-2026.gadam. | Laika ieplānošana pedagogu sadarbībai metodiskajā un plānošanas darbā. |
| Personālam ir vienota izpratne par kopīgi sasniedzamajiem rezultātiem. Darbinieku vajadzības tiek ņemtas vērā, sarunās un pašvērtējumos darbiniekiem tiek dota iespēja izteikt viedokli, tiek nodrošināta iespēja papildināt profesionālās un personīgās tālākizglītības vajadzības. Nodrošināti visi nepieciešamie kadri. | Pilnveidot datu ievākšanas metodes un analīzi. |
| Vadītājs nodrošina efektīvu finanšu un materiāltehnisko resursu pārvaldību. Atbalstot dalību projektos, tiek iegūts papildus finansējums mācību procesa dažādošanai (jauniešu iniciatīvu konkurss, vasaras aktivitātes). | Veicināt vadības komandas augstu darbības efektivitāti, nodrošināt kvalitatīvu iekļaujošu vidi, lai sasniegtu visus attīstības plānā izvirzītos mērķus. |
| Ieviesta bibliotēku informācijas sistēma „Alise”. | Meklēt iespējas papildus finansējuma, materiāltehniskā nodrošinājuma papildināšanai. |
|  | Turpināms darbs pie speciālo izglītības programmu materiāltehniskā nodrošinājuma pilnveidošanas. |

3.2.Kritērija “Vadības profesionālā darbība” stiprās puses un turpmākas attīstības vajadzības:

|  |  |
| --- | --- |
| Stiprās puses | Turpmākās attīstības vajadzības |
| Vadītāja zināšanas par iestādes darbības tiesiskuma jautājumiem ir ļoti labas, spēj izstrādāt nepieciešamos iekšējos normatīvos aktus. | Pilnveidot zināšanas un prasmes katra darbinieka motivācijas paaugstināšanai kopīgam mērķim. |
| Vadītājs, konsultējoties ar visām iesaistītajām pusēm, patstāvīgi un argumentēti vada lēmumu pieņemšanas procesu, uzņemas atbildību. | Stiprināt komanddarbu skolā. |
| Vadītājam ir pietiekamas zināšanas un prasmes komunikācijas īstenošanā skolas pārvaldības nodrošināšanai. Vadītājs veido pozitīvas attiecības ar darbiniekiem, izglītojamajiem un vecākiem, vienmēr ir pieejams un sasniedzams. |  |
| Vadītājs plāno visa skolas kolektīva mācīšanos, piedalās partnerattiecību veidošanā ar vietējo sabiedrību (plānojot pagasta attīstības pasākumus). |  |
| Vadītāja rīcība gan iekšējā komunikācijā, gan publiskajā ir ētiska, vadītājs savā darbībā pauž skolas vērtības. |  |
| Vadītājs seko līdzi valsts politikas noteiktajiem mērķiem izglītības jomā, īsteno izglītības attīstības, izglītības kvalitātes pilnveidošanas pasākumus. Piedalījās Latvijas Universitātes sākumskolas skolotāju eksāmena komisijas darbā. |  |
| Vadītājs regulāri pilnveido zināšanas audzināšanas, mācību rezultātu vērtēšanas, iekļaujošas izglītības jautājumos, seko aktualitātēm izglītībā. |  |

3.3. Kritērija “Atbalsts un sadarbība” stiprās puses un turpmākas attīstības vajadzības:

|  |  |
| --- | --- |
| Stiprās puses | Turpmākās attīstības vajadzības |
| Pamatojot skolas attīstībai nepieciešamo atbalstu, no dibinātāja saņemts nepieciešamais papildu finansējums. | Nodrošināt pilnas slodzes pedagoga palīgu, lai efektīvāk organizētu darbu mācību stundā. |
| Regulāra sadarbība ar Māriņkalna tautas nama un bibliotēkas vadītājām izglītojamo plašākas pieredzes veidošanā, lasīšanas paradumu veicināšanā. Efektīva sadarbība ar Mazpulku un Jaunsardzes organizācijām, kā arī Bērnu un jauniešu centru izglītojamo interešu izglītības nodrošināšanā. Tiek veicināta skolēnu pašpārvaldes pieredzes gūšana un dalīšanās pieredzē jauniešus vienojošās aktivitātēs. | Vadības komandas darba stiprināšana. |
| Balstoties uz pedagogu novērojumiem un sarunām ar izglītojamajiem, izveidotas atsevišķas speciālās izglītības klases, lai nodrošinātu konkrētajiem izglītojamajiem kvalitatīvāku mācību procesa norisi. Piedāvātas iespējas bērniem apmeklēt ārstus, kas nav pieejami tuvākajā apkārtnē, tādējādi nodrošinot agrīnu diagnostiku bērnu attīstības vajadzību noteikšanā. Meklētas iespējas darboties starptautiskos projektos plašākas izglītības pieredzes nodrošināšanai. | Aktīvāka iesaiste izglītības iestādes padomes darbības rosināšanā. |
| Tiek nodrošināta iespēja pedagogiem pieredzes apmaiņai, lai sekmētu labāku izpratni par efektīvu mācību stundu, par tekstpratības stratēģijām. |  |
| Izglītojamo vecāku viedoklis vienmēr tiek uzklausīts, izvērtēts. Saziņa notiek dažādos veidos (E-klasē, individuālās sarunās, sapulcēs). |  |
| Izglītojamo pašpārvaldes iesaiste skolas darbības norisēs. |  |

3.4.Kritērija “Mācīšana un mācīšanās” stiprās puses un turpmākās attīstības vajadzības:

|  |  |
| --- | --- |
| Stiprās puses | Turpmākās attīstības vajadzības |
| Stundu vērojumi liecina, ka pedagogu vadītajām stundām ir 3 daļas, tiek izvirzīts sasniedzamais rezultāts, izmantota atgriezeniskā saite, pielietotas dažādas mācību metodes un paņēmieni. | Pilnveidot datu ieguvi pedagogu savstarpējā mācību stundu vērošanā un datu analīzi. Plānot mācību un audzināšanas procesu sadarbībā ar izglītojamajiem. |
| Pilnveidota mācību snieguma vērtēšanas kārtība, akcentējot atbildīgu ikdienas darbu. Visām iesaistītajām pusēm pilnveidota izpratne par formatīvās vērtēšanas nozīmību. | Pilnveidot pārbaudes darbu veidošanu atbilstoši skolēnu izziņas darbības līmeņiem, palīdzēt veidot personalizētas atgādnes. |
| Pastāvīgi tiek meklēti risinājumi, kā sniegt atbalstu katram izglītojamajam. Izveidotas atsevišķas speciālās klases, lai nodrošinātu atbilstošāku vidi mācīšanās procesam. |  |
| Izglītība ģimenē nodrošināta 2 pirmsskolas izglītojamajiem, sniedzot atbalstu vecākiem. Izglītojamo zināšanu un prasmju novērtēšana tiek veikta reizi mēnesī. |  |
| 3/4 pedagogu iesaistījušies kopīgās mācīšanās grupās, kurās dalās pieredzē ar citu pirmsskolas izglītības iestāžu pedagogiem. Noorganizēta metodiskā diena novada pirmsskolas izglītības iestāžu skolotāju palīgiem. |  |

**4.Informācija par lielākajiem īstenotajiem projektiem par 2023./2024.māc.g.**

4.1.Iegūts finansējums aktivitātēm projekta „Atbalsts izglītības iestāžu pašpārvalžu attīstībai” programmas „Kontakts” konkursā „Smaida attālumā”.

4.2.Iegūts finansējums Alūksnes novada jauniešu iniciatīvu konkursā skolēnu pašpārvaldes un Jaunsardzes kopīgi organizētam pasākumam „Nakts trase”.

4.3.Iegūts finansējums ABJC projektu konkursā vasaras aktivitāšu „Nezinīša atklājumi” organizēšanai.

4.4.Uzsākta Interreg VI-A-Igaunijas-Latvijas pārrobežu sadarbības programmas 2021.-2027.gadam projekta Nr.EE-LV00161 „Mantojuma ieskauti” realizācija.

**5.Informācija par institūcijām, ar kurām noslēgti sadarbības līgumi**

5.1.Līgums ar izdevniecību „Skolas Vārds” par metodisko materiālu krātuves izmantošanu pedagogu darba vajadzībām.

5.2. Līgums ar izglītības portālu „Uzdevumi.lv” par mācību palīga PROF izmantošanu skolēniem.

5.3.Līgums ar interneta vietni „Skolutiesības.lv” par likumu jaunumiem un iekšējo dokumentu paraugiem administrācijas darba vajadzībām.

**6.Audzināšanas darba prioritātes trim mācību gadiem un to ieviešana**

|  |  |  |
| --- | --- | --- |
| **Mācību gads** | **Audzināšanas darba prioritāte** | **Norāde par uzdevumu izpildi** (Sasniegts/daļēji sasniegts/ Nav sasniegts) un **komentārs** |
| 2023./2024. | Vērtība: dažādība  SR: veicināta cieņa pret sevi un citiem, veselību veicinošu un drošu paradumu izkopšana. | Sasniegts  Klases stundās atbilstoši vecumposmam vadītas nodarbības par draudzību, emociju izpratni, konfliktsituāciju risināšanu, mobingu. Iknedēļas „līnijās” regulāri uzsvērtas robežas, uzteikti skolēni par labajiem darbiem, atzīmēti izglītojamo sasniegumi arī ārpusskolas aktivitātēs.  Cieņa pret citiem, sevis apzināšanās stiprināta skolas sporta dienā, klašu pārgājienos, uzņemšanas pasākumos Mazpulkos un Jaunsardzē. |
| 2024./2025. | Vērtība: sadarbība un tradīcijas  SR: veicināta sadarbība izglītošanās procesā un ārpus tā, pilsoniskā līdzdalība; sekmēta piederība Latvijas un Eiropas kultūrtelpai, izpratne par kultūras mantojumu, tradīcijām un to saglabāšanu, līdzdalība kultūras mantojuma un tradīciju pārnesē. |  |
| 2025./2026. | Vērtība: atbildība  SR: veicināta spēja brīvi un patstāvīgi domāt, attīstot kritisko domāšanu un sekmējot atbildīgu rīcību. |  |

1. **Citi sasniegumi**

7.1.Jebkādi **citi sasniegumi**, par kuriem vēlas informēt izglītības iestāde(galvenie secinājumi par izglītības iestādei svarīgo, specifisko).

7.1.1.Pilnveidojot prasmi uzstāties publikai, skatuves runas konkursā 1 skolēns ieguvis 1.pakāpes diplomu novadā.

7.1.2.Sadarbības prasmes, tekstpratība, zināšanas ķīmijā un bioloģijā pilnveidotas Grindeks konkursā „Gudrinieku čempionāts” (viena komanda iekļuva 2.kārtā), Latvijas Nacionālā dabas muzeja konkursā „Cielavas gudrības” (no 78 komandām iekļuva desmitniekā Latvijā).

7.1.3.Par tradīciju kļuvusi piedalīšanās SIA „Zaļā josta” makulatūras un izlietoto bateriju vākšanas konkursā, šogad saudzēti aptuveni 44 koki un ietaupīti apmēram 10485 l ūdens.

7.1.4.Tradicionāli 6.klase piedalījusies LVM Meža ekspedīcijā, izzinot profesijas, kas saistītas ar meža apsaimniekošanu.

7.1.5.Aktīvi konkursu dalībnieki ir pirmsskolas grupu izglītojamie, lielākais saniegums „Pūcītes olimpiādes” darbs publicēts žurnāla „Pūcīte” decembra numurā.

7.1.6.Paplašināta pieredze, piedaloties vizuāli plastiskās mākslas 3 valsts mēroga konkursos.

7.2.Izglītības iestādes galvenie secinājumi par izglītojamo sniegumu mācībās:

7.2.1.Izglītojamo **ikdienas mācību sasniegumus** raksturo šādi rādītāji:

|  |  |  |  |
| --- | --- | --- | --- |
| Mācību gads/sasniegumu līmenis | 2021./2022. | 2022./2023. | 2023./2024. |
| Augsts | 3,08% | 1,89% | - |
| Optimāls | 35,38% | 38,85% | 22,22% |
| Nepietiekams | 3,08% | 3,77% | 2,78% |

7.2.1.1.Analizējot vispārējās pamatizglītības programmās 21011111 un 21015611 izglītojamo sniegumu ikdienas mācībās, divu mācību gadu laikā (2022./2023. – 2023./2024.m.g..), tika secināts:

7.2.1.2.2022./2023.m.g. vērojams skolēnu, kuru sniegums ir optimālā un augstā līmenī skaita pieaugums (par 2,28%, salīdzinot ar iepriekšējo mācību gadu);

7.2.1.3.2023./2024.m.g. vērojams skolēnu, kuru sniegums ir optimālā līmenī skaita samazinājums (par 16,63%, salīdzinot ar iepriekšējo mācību gadu), kas ir saistīts ar būtisku skolēnu skaita pieaugumu, tostarp, skolēniem, kuri apgūst mācību vielu atkārtoti otru gadu tajā pašā klasē;

7.2.1.4.Vērojams skolēnu skaita samazinājums, kuru sniegums ir nepietiekamā līmenī.

7.2.2.Izglītojamo sniegumu **valsts pārbaudes darbos** raksturo šādi rādītāji:

|  |  |  |  |  |  |  |
| --- | --- | --- | --- | --- | --- | --- |
| Eksāmens par pamatizglītību | 2021./2022. | | 2022./2023. | | 2023./2024. | |
| Skolā | Valstī | Skolā | Valstī | Skolā | Valstī |
| Latviešu valoda | 63,79% | 65,49% | 73,7% | 58,1% | 56% | 59,1% |
| Matemātika | 46,96% | 51,54% | 54,6% | 50,5% | 29% | 43,2% |
| Angļu valoda | 76,19% | 74,19% | 82,1% | 66,1% | 62% | 63,9% |
| *Izglītojamo skaits* | *9* | | *9* | | *17* | |

7.2.2.1.Analizējot izglītojamo sniegumu valsts pārbaudes darbos trīs mācību gadu laikā (2021./2022. – 2023./2024.m.g..), tika secināts:

7.2.2.1.1. Eksāmenu rezultātos skolā nav būtisku atšķirību, salīdzinot ar rezultātiem valstī; 2023./2024.m.g. rezultātus ietekmēja tas, ka skolu tīkla reorganizācijas rezultātā pēdējā mācību gada laikā pieauga skolēnu skaits no citām skolām, kā arī 3 jauno skolēnu zināšanas bija zemā līmenī, viņi mācību vielu apguva atkārtoti.

**8.Informācija par izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanā norādīto uzdevumu izpildi**

|  |  |  |
| --- | --- | --- |
| Rekomendācija | Norāde par uzdevumu izpildi (Sasniegts/daļēji sasniegts/ Nav sasniegts) un komentārs | Sasniegtais rezultāts |
| Veicināt izglītojamo pašvērtēšanas prasmju attīstīšanu, atgriezeniskās saites izmantošanu mācību procesā | Sasniegts | Katrs pedagogs mācību procesā sniedz atgriezenisko saiti, māca to sniegt skolēniem, saņemt to. |
| Pedagogu kolektīvā sistemātiski praktizēt savstarpējo mācību stundu vērošanu un dalīšanos pieredzē | Sasniegts | Lielākā daļa pedagogu praktizē savstarpējo mācību stundu vērošanu, analizē tās, izmantojot stundu vērošanas lapas. |
| Paplašināt interaktīvās tāfeles rīku izmantošanas iespējas mācību stundās | Sasniegts | Pedagogi savā darbā izmanto dažādus interaktīvus mācību līdzekļus un digitālas platformas. |
| Apsvērt iespēju par atsevišķas telpas izveidošanu skolēnu pašpārvaldes vajadzībām | Sasniegts | Skolēni piedalījās skolēnu pašpārvaldes telpas remontā un iekārtošanā. Telpa tika svinīgi atklāta. |
| Sadarbībā ar dibinātāju veikt sporta laukuma renovāciju | Sasniegts | Veikta sporta laukuma renovācija. Sadarbībā ar pašvaldību papildināts aktivitāšu iekārtu klāsts sporta laukumā. |
| Risināt jautājumu par vides pielāgošanu cilvēkiem ratiņkrēslos | Sasniegts | Izbūvēts diagonālais kāpņu pacēlājs no 1. līdz 3.stāvam. |
|  |  |  |
| Atjaunot un papildināt datortehniku; uzlabot interneta pakalpojuma kvalitāti, nodrošinot kabeļpieslēgumu | Daļēji sasniegts | Palielināta datortehnikas pieejamība, nomainīts interneta pakalpojumu sniedzējs, uzlabojot interneta ātrumu. Kabeļpieslēgums nav pieejams. |

**9. Izglītības iestādes dibinātāja noteiktie mērķi un uzdevumi izglītības iestādes vadītājam trīs gadiem, to ietvaros galvenais paveiktais**

|  |  |  |
| --- | --- | --- |
| Mācību gads | Noteiktie mērķi un uzdevumi | Kvalitatīvie un kvantitatīvie rezultāti |
| 2021./2022. | Veikt atbilstošas vides (materiāltehniskā nodrošinājuma, cilvēkresursu) pilnveides pasākumus speciālās izglītības programmu īstenošanai | Palielināta logopēda pieejamība, skolā uzsācis darbu speciālais pedagogs.  Logopēda un speciālā pedagoga atzinumus ir iespēja veidot skolā, vidē, kurā bērni ir labāk iepazīstami un novērojami.  Izveidotas atsevišķas speciālās izglītības programmu klases, nodrošinot labāku mācību vidi izglītojamajiem.  Veikti uzlabojumi vides pieejamības nodrošināšanai.  Nodrošināta iespēja speciālās izglītības izglītojamajiem prezentēt sniegumu Balvu novada Eglaines pamatskolā. |
| 2022./2023. | Izstrādāt skolas attīstības plānu 2023./2024.m.g., 2024./2025.m.g., 2025./2026.m.g. | Izstrādāts attīstības plāns, nosakot skolas prioritātes, uzdevumus un sasniedzamos rezultātus. |
| 2023./2024. | Izveidot vadības komandu, vienoties par katram veicamajiem pienākumiem | Izveidota vadības komanda, deleģēti pienākumi. |

**10. Izglītības iestādes dibinātāja un izglītības iestādes vadības noteiktie izglītības kvalitātes mērķi**

|  |  |  |  |  |
| --- | --- | --- | --- | --- |
| N.p.k. | Izglītības kvalitātes rādītājs | Izglītības kvalitātes rādītāja apraksts | | |
| 2021./2022. | 2022./2023. | 2023.2024. |
| 1. | Mācību gada izvērtējumā katrā mācību jomā vismaz viens obligātās pirmsskolas izglītības izglītojamais mācību saturu apguvis padziļināti. | Valodu mācību jomā 5%;  Matemātikas mācību jomā 32%;  Veselības un fiziskās aktivitātes jomā 13%. | Valodu macību jomā 3,6%;  Tehnoloģiju mācīb jomā 7%. | Valodu mācību jomā 3%;  Matemātikas jomā 6%;  Tehnoloģiju mācību jomā 1%. |
| 2. | Vairāk kā 30% pamatizglītības programmu 21011111 un 21015611 5.-9.klašu izglītojamajiem ir pozitīva mācību sasniegumu dinamika, salīdzinot ar iepriekšējo mācību gadu. | +43%  43% izglītojamo ir pozitīva mācību sasniegumu dinamika. | -20%  23% izglītojamo ir pozitīva mācību sasniegumu dinamika. | +2%  25% izglītojamo ir pozitīva mācību sasniegumu dinamika. |
| 3. | 9.klases izglītojamo sasniegumi valsts pārbaudes darbos sasniedz vidējos valsts rezultātus. | - | Latviešu valodā pārsniedz par 16%; matemātikā pārsniedz par 4%; angļu valodā pārsniedz par 15%. | Angļu valodā pārsniedz par 18,8%; matemātikā un latviešu valodā nesasniedz valsts vidējos rezultātus. |
| 4. | Katrs pedagogs ir sagatavojis dalībai konkursā, sacensībās vismaz 1 izglītojamo/komandu. | 83% pedagogu ir sagatavojuši izglītojamos dalībai konkursā, skatē vai olimpiādē. | 92% pedagogu ir sagatavojuši izglītojamos dalībai konkursā, skatē vai olimpiādē. | 65% pedagogu ir sagatavojuši izglītojamos dalībai konkursā, skatē vai olimpiādē. |

Izglītības iestādes vadītājs Ilze Andronova